Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 2 Pv 407/12/8810	Spišská Nová Ves, 22.10.2013
EEČ : 2-68-619-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 5.6.2012, spisová značka 2 Pv 407/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v období od 15. februára 2012 do 01. marca 2012 v obci XXXXX na odbernom mieste v rodinnom dome XXXXX neoprávnene, v rozpore s ust. § 39 ods. 1 písm. a), písm. b) zák. č. 656/2004 Z. z. o energetike a o zmene niektorých zákonov v znení neskorších predpisov - aj napriek uzatvorenej zmluve s dodávateľom - odoberal elektrickú energiu, odber ktorej je spoplatňovaný v zmysle ust. § 30 ods. 2 písm. c) zák. č. 656/2004 Z. z. o energetike a o zmene niektorých zákonov v znení neskorších predpisov, takým spôsobom, že poškodil 3 ks zabezpečovacích znakov metrologického strediska, na prívodovom kábli medzi hlavnou domovou skriňou a elektromerovom rozvádzači urobil v múre pod omietkou odbočku, v dôsledku čoho nebol takýto odber elektrickej energie vôbec zaznamenávaný, čím takto pre Východoslovenskú distribučnú a. s. XXXXX spôsobil škodu vo výške najmenej 11,41 €.

Uznesením prokurátora Okresnej prokuratúry Spišská Nová Ves zo dňa 5.6.2012, spisová značka 2 Pv 407/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením tunajšej prokuratúry vyššie uvedenej spisovej značky zo dňa 05.06.2012 bolo podľa § 216 ods. 1 Trestného poriadku podmienečne zastavené trestné stíhanie obv. XXXXX za skutok právne kvalifikovaný ako prečin krádeže podľa § 212 ods. 2 písm. e/ Trestného zákona.  

	Obvinenému bola stanovená skúšobná doba v trvaní 12 mesiacov. 

	Predmetné uznesenie nadobudlo právoplatnosť dňa 12.06.2012.

	Zo správ o povesti, charakteristík, ako aj odpisu z registra trestov a trestnej lustrácie GP SR som zistil, že obv. XXXXX sa v skúšobnej dobe podmienečne zastaveného trestného stíhania trvajúcej od 13.06.2012 do 12.06.2013 nedopustil žiadneho trestného činu, ani priestupku súvisiacich s posudzovanou vecou. 

	Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené považujem toto rozhodnutie za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor